Document ID: 32013R0270

IZVEDBENA UREDBA KOMISIJE (EU) št. 270/2013
z dne 21. marca 2013
o spremembi Priloge I k Uredbi (ES) št. 669/2009 o izvajanju Uredbe (ES) št. 882/2004 Evropskega parlamenta in Sveta glede poostrenega uradnega nadzora pri uvozu nekatere krme in nekaterih živil neživalskega izvora
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), in zlasti člena 15(5) Uredbe,
ob upoštevanju naslednjega:
(1)
Uredba Komisije (ES) št. 669/2009 (2) določa pravila za poostreni uradni nadzor pri uvozu krme in živil neživalskega izvora iz Priloge I (v nadaljnjem besedilu: seznam) k Uredbi na vstopnih točkah na območja iz Priloge I k Uredbi (ES) št. 882/2004.
(2)
Člen 2 Uredbe (ES) št. 669/2009 določa, da se seznam pregleduje redno, najmanj štirikrat letno, pri čemer je treba upoštevati vsaj informacije iz navedenega člena.
(3)
Pojav in pomen incidentov v zvezi z živili, ki so bili sporočeni prek sistema hitrega obveščanja za živila in krmo, ugotovitve revizij Urada za prehrano in veterinarstvo v tretjih državah ter četrtletna poročila o pošiljkah krme in živil neživalskega izvora, ki jih države članice Komisiji predložijo v skladu s členom 15 Uredbe (ES) št. 669/2009, kažejo na to, da bi bilo treba seznam spremeniti.
(4)
Seznam bi bilo zlasti treba spremeniti tako, da se zmanjša intenzivnost uradnih pregledov za blago, za katero razpoložljivi viri informacij kažejo na splošno izboljšanje skladnosti z ustreznimi varnostnimi zahtevami, ki jih določa zakonodaja Unije, in za katere sedanja pogostost uradnega nadzora zato ni več upravičena. Na seznamu bi zato bilo treba ustrezno spremeniti vnos listov koriandra in bazilike iz Tajske, in sicer kar zadeva pogostnost fizičnih in identifikacijskih pregledov za prisotnost ostankov pesticidov.
(5)
Uredbo (ES) št. 669/2009 bi zato bilo treba ustrezno spremeniti.
(6)
Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
V vnosih za Tajsko v Prilogi I k Uredbi (ES) št. 669/2009 se vrstica „listi koriandra“ in „bazilika (Ocimum tenuiflorum, Ocimum basilicum)“„(živila - sveža zelišča)“, kar zadeva pogostnost fizičnih in identifikacijskih pregledov za prisotnost ostankov pesticidov, nadomesti z naslednjim:
„-
listi koriandra
-
ex 0709 99 90
72
Tajska (TH)
ostanki pesticidov, analizirani z multirezidualno metodo, ki temelji na metodi plinske in tekočinske kromatografije z masnim spektrometrom, ali z metodo za posamezni ostanek (4)
10“
-
bazilika (Ocimum tenuiflorum, Ocimum basilicum)
-
ex 1211 90 86
20
(živila - sveža zelišča)
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. aprila 2013.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. marca 2013

Labels: 17
0
3
6
18